चार्ज किए 10 करोड़ रुपए, रहमान तक एक प्रोजेक्ट का लेते हैं 8 करोड़
Shah Rukh Khan Jawan Music - Anirudh Ravichander Charged Rs 10 crore. शाहरुख खान की अगली फिल्म ‘जवान’ है। इसका ट्रेलर हाल ही में रिलीज हुआ जिसे दर्शकों ने बेहद पसंद किया है
शाहरुख खान की अगली फिल्म ‘जवान’ है। इसका ट्रेलर हाल ही में रिलीज हुआ, जिसे दर्शकों ने बेहद पसंद किया है। कई व्यूअर्स ने सोशल मीडिया पर इसके म्यूजिक की जमकर तारीफ की है। फिल्म में साउथ के मशहूर कंपोजर अनिरुद्ध रविचंद्र ने म्यूजिक दिया है।
एक रिपोर्ट की मानें तो अनिरुद्ध ने इस फिल्म में म्यूजिक देने के लिए 10 करोड़ रुपए चार्ज किए हैं। बड़ी बात यह है कि ऑस्कर अवॉर्ड विनर एआर रहमान तक एक प्रोजेक्ट के लिए 8 करोड़ रुपए लेते हैं। वहीं अनिरुद्ध ‘जवान’ से बॉलीवुड डेब्यू कर रहे हैं।
यूथ के बीच पॉपुलर हैं अनिरुद्ध 
इन दिनों अनिरुद्ध का म्यूजिक हर बड़ी फिल्म में सुनाई दे रहा है। वो यूथ के बीच बहुत पॉपुलर हैं। उन्होंने 2012 में अपने डेब्यू सॉन्ग ‘कोलावेरी-डी’ से ही पहचान बना ली थी। उनका यह गाना खूब वायरल हुआ था। इसके अलावा वो मास्टर, बीस्ट और विक्रम जैसी बड़ी फिल्मों के लिए भी म्यूजिक कंपोज कर चुके हैं।
‘लियो’ और ‘जेलर’ में भी अनिरुद्ध का ही म्यूजिक
अनिरुद्ध के अपकमिंग प्रोजेक्ट्स में जूनियर एनटीआर की ‘देवारा’, कमल हासन की ‘इंडियन 2’, विजय थलापति की ‘लियो’ और रजनीकांत की ‘जेलर’ जैसी कई बड़ी फिल्में शामिल हैं।
पहली बार बाल्ड लुक में दिखेंगे शाहरुख
फिल्म जवान 7 सितंबर को थिएटर्स में रिलीज होगी। इसमें शाहरुख खान एक बार फिर से डबल रोल में नजर आएंगे। इसके साथ ही वो पहली बार स्क्रीन पर बाल्ड लुक में भी दिखेंगे। एटली निर्देशित इस फिल्म में शाहरुख के अलावा विजय सेतुपति, नयनतारा और दीपिका पादुकोण जैसे कलाकार भी नजर आएंगे।
कश्मीर के थिएटर्स में रिलीज होगी ‘पठान’
वहीं शाहरुख से जुड़ी एक और अपडेट सामने आ रही है। इस साल की शुरुआत में रिलीज हुई उनकी फिल्म ‘पठान’ कश्मीर के कुछ थिएटर्स में फिर से रिलीज होने जा रही है। यह फिल्म बारामूला और हिंदवाड़ स्थित उन थिएटर्स में रिलीज होगी जो हाल ही में ओपन किए गए हैं।